กิตติกรรมประกาศ

 วิทยานิพนธ์ฉบับนี้ สำเร็จลุล่วงด้วยดี เพราะได้รับความกรุณาและความช่วยเหลือ อย่างดียิ่งจาก ผู้ช่วยศาสตราจารย์ ดร.วิทยา เจริญศิริ ประธานกรรมการสอบวิทยานิพนธ์ อาจารย์ ดร.สมศักดิ์ พรมอยู่ กรรมการ (ผู้ทรงคุณวุฒิ) ที่ได้ให้คำชี้แนะ และการแก้ไขในการสอบวิทยานิพนธ์ ขอขอบพระคุณ รองศาสตราจารย์ ดร.สัญญา เคณาภูมิ อาจารย์ที่ปรึกษาวิทยานิพนธ์หลัก อาจารย์ ดร. ทรงศักดิ์ จีระสมบัติ และ รองศาสตราจารย์ ดร.ยุภาพร ยุภาศ อาจารย์ที่ปรึกษาวิทยานิพนธ์ร่วม ที่ได้กรุณาให้ความอนุเคราะห์ ให้คำปรึกษา แนะนำในเนื้อหาการวิจัยที่จำเป็นประโยชน์และตรวจสอบแก้ไขข้อบกพร่อง ตั้งแต่เริ่มดำเนินการจัดทำเค้าโครงวิทยานิพนธ์ จนถึงการสอบวิทยานิพนธ์ในครั้งนี้ ซึ่งเกิดจากความเอาใจใส่ของท่าน ทำให้ประสบความสำเร็จ ผู้วิจัยขอกราบขอบพระคุณ เป็นอย่างสูง ขอขอบพระคุณ นายสุรชัย นาทองไชย ปลัดเทศบาลตำบลธัญญา เป็นผู้เชี่ยวชาญด้านเนื้อหา นายวินัย แสงกล้า อาจารย์ประจำคณะมนุษยศาสตร์ มหาวิทยาลัย ราชภัฎมหาสารคาม เป็นผู้เชี่ยวชาญด้านภาษา และดร.ไพศาล วรคำ อาจารย์ประจำคณะครุศาสตร์มหาวิทยาลัยราชภัฎมหาสารคาม ที่ได้ให้ความกรุณา เป็นผู้เชี่ยวชาญในการตรวจสอบเครื่องมือ ที่ใช้ในการวิจัย และให้คำแนะนำแก้ไขตรวจสอบข้อบกพร่องต่าง ๆ จนได้เครื่องมือในการวิจัยที่มีคุณภาพสำหรับการวิจัยในครั้งนี้

 ขอขอบคุณกลุ่มประชากรซึ่งได้แก่ หัวหน้าครอบครัว ทั้ง 3 หมู่บ้าน จำนวน 314 คน ในเขตเทศบาลตำบลธัญญา อำเภอกมลาไสย จังหวัดกาฬสินธุ์ ที่ได้ให้ความอนุเคราะห์ในการตอบแบบสอบถามจนทำให้เก็บรวบรวมข้อมูลบรรลุผลตามที่ตั้งไว้อย่างดี

 ขอกราบขอบพระคุณ คุณพ่อ คุณแม่ และอาจารย์ตลอดจนญาติพี่น้องที่ให้กำลังใจช่วยเหลือ สนับสนุนมาโดยตลอด คุณค่าและประโยชน์จากการวิจัยครั้งนี้ ผู้วิจัยขอมอบบูชาพระคุณบิดามารดา ครู อาจารย์ และผู้มีพระคุณทุกท่านที่ให้การอบรมสั่งสอน ให้มีความรู้ มีสติปัญญา ส่งผลให้ผู้วิจัยประสบความสำเร็จในการจัดทำวิทยานิพนธ์นี้สำเร็จลุล่วงไปด้วยดี

 นายเศรษฐชัย ธารไชย